**Of, țară!**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Of, țară, multe-ai mai răbdat în vremuri de restriște

Străbunii toți te-au apărat, dușmanul să nu miște

Nici granița, nici graiul sfânt să nu-l înstrăineze;

S-ar învârti toți în mormânt de ce-a fost să urmeze.

Ai încăput pe rele mâini, samsari de neam și țară

Cu inimi aspre ca de câini care te fac de-ocară.

Pământul care-a supt aici tributul greu de sânge

Este vândut la venetici, iar sufletul ne plânge.

Și codrii i-ați vândut pe rând, chelit-ați munții toți

Petrol și gaze, până când, cozi de topor netoți!?

Ați dat și aur și argint, și mine de cărbune

În al minciunii labirint n-aveți dimensiune.

Aveam cu toți un loc sub cer și câte un serviciu

Ni le-ați vândut și azi ne cer străinii sacrificiu:

Să le fim sclavi – ne-am părăsit copiii și soția

Pentru un trai mai împlinit lăsarăm România.

Ne pleacă tineri eminenți căci nu găsesc în țară

Decât noian de oponenți cu pile mari și-ocară.

Nici medicii nu-și mai găsesc în țara lor menirea

Și pleacă unde nimeresc, să-și cate fericirea.

Poporul suferă-n tăcere un trai tot mai anost

Cu biruri multe și durere o duce tot mai prost.

Doar hoții și-au găsit tărâmul de vis și-ndestulare

În tine țară, tu ești țărmul, nu da capitulare!

Of, țară, scutură-ți grumazul, și-aruncă paraziții

Fiindcă-ai întors destul obrazul să-l pălmuie bandiții!

Ridică-ți fii-ntr-un moment cu gândul libertății

Scandând cu forță-n Parlament:”Afară cu toți hoții!”